Rusia vrea ca SUA să prezinte scuze, după ce Biden l-a numit "criminal" pe Vladimir Putin.
Un parlamentar rus cere ca SUA să prezinte scuze, după ce Biden l-a numit "criminal" pe Vladimir Putin. Oficialii ruși spun că ar putea riposta împotriva Washingtonului dacă nu primesc scuze.
Rusia vrea ca SUA să prezinte scuze publice, după ce Joe Biden l-a numit "criminal" pe Vladimir Putin, potrivit Reuters, care citează un parlamentar rus. În caz contrar, conform aceluiași oficial, Rusia ar putea riposta împotriva Washingtonului.Într-un interviu pentru ABC News, prședintele american Joe Biden a admis că Vladimir Putin este un "criminal" și l-a descris pe acesta ca fiind "fără suflet". De asemenea, Biden a declarat că președintele rus va plăti pentru implicarea Rusiei în alegerile prezidențiale din SUA, lucru pe care Kremlinul îl neagă.Imediat după declarația lui Biden, Rusia a anunțat că își retrage ambasadorul din Statele Unite ale Americii pentru consultări.Konstantin Kosachyov, vicepreședinte al camerei superioare a parlamentului rus, a spus că declarația lui Biden este inacceptabilă și că aceasta va inflama inevitabil legăturile deja proaste dintre cele două state. El a mai declarat că retragerea ambasadorului de către Moscova este singurul pas rezonabil pe care Rusia putea să-l facă în circumstanțele date.Kremlinul nu a răspuns public comentariilor președintelui american, dar este de așteptat să o facă astăzi, conform sursei citate.